
1) Bisericile Cuvintelor 


Am întrebat Fericirea, 

de ce poartă borurile atât de largi la Pălăria Existenţei, 
şi mi-a răspuns că îi este ruşine, 

să privească în ochi, 

Râurile de Sânge, 

care se scurg prin Venele Clipelor, 
drogate de Soartă, 

şi străpunse de seringile, 

Umbrei Evenimentelor, 

unui Timp, 

care ia mereu prafurile Iluziilor Vieţii, 
fără de care ar face un sevraj letal, 
lăsând Eternitatea să-şi facă de cap, 
pe domeniile Suferinţelor lui, 

fapt, 

pentru care, 

îi este atât de teamă, 

încât a lăsat până şi Ruinele, 
Bisericilor, 

fiecărui Cuvânt în parte, 

să se surpe în Sufletele îndoliate ale Credinţelor, 
fiindcă şi Cuvintele au Bisericile lor, 
nu ştiați?, 


Biserici de Vise în care cred, 
Bisericile Profunzimilor la care se roagă, 
Biserici de Stele, 

în Cimitirele cărora, 

vor să le fie înstelate şi nicidecum înhumate, 
Eternităţile Clipelor care le-au născut, 

din praful stelar, 

al Marii Contemplări Universale. 


2) La ruleta unei Speranţe prostituate 


Răvașe ostenite şi umile, 

ce pomenesc de un Noroc, 

care şi-a pierdut Fericirea, 

la ruleta unei Speranţe prostituate, 

se ghemuiesc bezmetice şi indiferente, 

prin foietajele, 

Dinţilor, 

din Orele stricate ale Zilelor, 

care abia așteaptă să înşface, 

dulceaţa unor Zâmbete, 

pline de subânţeles ale Soarelui, 

înfometat şi el de pâinea aburindă a unui Orizont, 
al ploilor Cuvintelor reci şi îngheţate de Vară, 
dintr-o Inimă, 

care nu mai are răbdare, 

să bată, 

o Iubire, 

ce tocmai i-a traversat strada, 

printr-un loc nepermis, 

de către Destin. 

3) Creierul Anilor 


Singur printre şerpii negrii de asfalt, 
care mușcă roțile Zidurilor din Suflete, 
cu veninul Societăţii de Consumat, 
Nervii, 

atât de spălați pe creierul Anilor, 

încât nu mai doresc nimic altceva, 
decât, 

specialitatea de casă a Timpului, 

pe nume, 

Moarte, 

care este vândută la orie crâşmă a Vieţii, 
cu numai câțiva bănuți de Clipe, 

încât să poată fi gustată de toată lumea, 
indiferent de starea socială sau materială, 
a Deşertăciunii pe care o deține, 
Absurdul. 


4) Se unduiesc 


Ninge pe fruntea Destinului, 
cu Stele descântate, 

care şiroiesc armonios, 

peste Uiversul Conştientizării, 
Existenţei. 

Nori de Fulgere ale Conștiinţei se abat, 
peste lanurile de Întrebări, 

care se unduiesc sub Binele și Răul, 
Cunoașterii, 

ctitorind Paradisurile şi Infernele, 
Eternităţii, 

cufundată adânc, 

în Moarte. 


5) Praful stelar al Suspinelor 


Remorci pline de Gânduri, 

transportă țărâna Cuvintelor, 

ce vor fi întrupate, 

în soclul Societăţii de Consum, 

care-şi construiește, 

Mausoleul Patimilor, 

pe Paşii Umbrelor unor Conştientizări, 
în Urmele cărora, nu va ploua niciodată, 
cu Stelele libere ale Fericirii, 

ce par a fi dispărut, 

mai demult decât Lumea, 

în Abisurile Descătuşării, 

de praful stelar al Suspinelor, 

din care Creaţia ne-a ctitorit, 
Existenţa, 

în care rămâne, 
doar Focul Sacru, 
al Morţii. 


6) Muntele Regăsirilor 


Pe străzile Deşertăciunii, 

se dau războaie sângeroase, 

de Priviri Goale, 

debusolate şi reci, 

care pozează nud, 

doar pentru a fi luate în seamă, 

de Bordelurile Moralei, 

care spoieşte Bisericile Indiferenței, 
cu Icoanele unor Suflete, 

pentru care vârful muntelui Regăsirilor, 
nu a fost regăsit, 

nici măcar, 

de Străinul Subconştientului, 

unei Zile, 

a Morţii. 


7) Păstoresc Moartea 


Reflexiile Apei Vieții, 
reflectă Conştiinţa Culorilor, 
din amalgamul cărora reiese, 


ISI 

Conştiinţa, 

Contrariilor, 

ce păstoresc, 

Moartea, 

dinainte de întruparea unui Cuvânt, 
care va deveni, 

Steaua călăuzitoare, 

a Sufletului, 

dator întreaga lui existență, 
aceleiași, 

Morți. 


8) Adevăr nonșalant 


Vremurile, 

au decis să-şi renoveze Vitrinele Clpelor, 
schimbând decorul Zâmbetelor acrişor-amare, 
cu cele mult mai închise, 

la colţurile Gurilor de Zile, 

care-şi cer plata existenţială a Fericirii, 

din Gusturile gastronomice intense, 

ale legilor și legităţilor Firii, 

pe care le-a văruit Societatea de Consum, 
începând cu gardurile deocheate ale Democraţiilor, 
până la străduțele înguste şi şerpuitoare, 

ale Desfrâului ideatic, 

din paginile jurnaliştilor Deşertăciunilor, 

fără jurnale, 

ce descoperă mereu, 

noi mine de unde Absurdul, 

îşi extrage, 

aurul fricii de Adevărul nonşalant, 
al Morţii. 


9) Antidot existenţial 


În turlele Privirilor, 

au început să bată Clopotele războaielor, 
între Străinul Subconştientului, 

al cărui Biserică de Întrebări, 

şi Maternităţile pustii ale Fericirii, 

care au divorțat, 

de dinainte de Spaţiu şi Timp, 

de Existenţă, 

lovind-o cu pintenii Stelelor unor Zodii, 
care le-au fost atât de potrivnice, 
amândorura, 

încât caii Conştientizărilor, 

care le aparţin, 

încalecă Comete, 

ce rătăcesc şi azi, 

prin Labirinturile veninoase, 

ale Viperelor ce aparțin, 

celor mai otrăvitoare, 

Deşertăciuni, 

faţă de care nici Moartea, 
nu reuşeşte să găsească, 
Antidotul existențial, 
necesar Regăsirii de Sine. 


10) Nume de titular 


Răscruci cu cruci, 

corbi înfometați, 

se ucid pentru felii, 

cât mai mari şi groase, 

de Cimitire, 

crezând că vor fi mai bogați, 

în Moarte, 

în timp ce Societatea de Consum, 
le-a consumat aripile croncăniturilor, 
publicate în presa mondenă, 

ca să devină listate, 

pe bursele de achiziții a Deşertăciunilor, 
care va fi mai apoi, 

depusă în băncile genetice, 

ale Iluziilor Vieţii, 

având ca nume de titular, 

Moartea. 

11) Înainte să se înece 


Diligenţele Zodiilor meschine, 
străbat pustiurile Mântuirii, 
ascunse-n Sufletele învolburate, 

ale Oceanelor de Lacrimi, 

pe care încă mai navighează în derivă, 
Fericirea, 

cu buzele Viselor crăpate, 

de setea milenară, 

a Morţii, 

ce pare a nu fi stăvilită, 

nici măcar de valurile înalte, 

ale Iluziilor Vieţii, 

care-l vin în ajutor, 

înainte să se înece pentru totdeauna, 
făcând loc, 

Vieţii Veşnice de Apoi. 


12) Îndeajuns de încăpător 


La distileria Stelelor, 

se vinde băutura Viselor, 

fără autorizație de la Existenţa, 
Iluziilor Vieţii, 

ce nu pot accepta ca Omul, 

să afişeze o Morală total opusă, 
Democraţiei implementată de acestea, 
care au creat, 

Infernul îndeajuns de încăpător, 
tuturor Paradiselor Fiscale, 

ale Inimilor, 

îndatorate până peste cap, 

Iubirilor Carnale ale Banului, 

ce-au ajuns să bată, 

doar pentru Băncile de Morminte, 
din ce în ce mai numeroase, 

pe calea largă şi mereu modernizată, 
a Morţii. 


13) Petalele din Florile Zâmbetelor 


Au început să se scuture, 

Petalele din Florile Zâmbetelor, 

în palma Iubirii căreia, 

i-a fost ghicit Viitorul Eternităţii Clipei, 
de către Deşertăciune, 

la ceas adânc de Noapte Sufletească, 
în abisurile căruia, 

s-au înecat Fântânile Viselor, 

ale căror Cumpănă, 

se înclina sfios din când în când, 

în faţa Vieţii, 

cerându-i câte o găleată cu Apă, 

din trupul sfânt de sudoare al ei, 

care n-a mai rezistat, 

Prafului Stelar al Absurdului, 

ale căror Zodii potrivnice, 

au împins-o la periferia Cuvântului ce a zămislit-o, 
lăsând-o să moară, 

cu Moartea ei cu tot, 

care o salvase de fiecare dată din braţele, 
tenebroase, 

ale Iluziilor sale. 


14) Răcoarea Înţelesurilor 


Capriciul Existenţei, 

care dorea Fericire necondiționată, 

a înspăimântat Cimitirele de Speranţe, 

ale căror cavouri de Cuvinte, 

menţin răcoarea Înţelesurilor, 

unor Icoane descumpănite, 

de drumul greu şi istovitor, 

al Păcii cu propriul Sine, 

în care stă refugiat de mai bine de o Veşnicie, 
Străinul Subconştientului, 

unui Univers pe care nu-l vom înţelege niciodată, 
de după gratiile Iluziilor Vieţii. 

15) Lagărele de Concentrare ale Fericirilor 


Creația a avut nevoie de Mănăstirile Cuvintelor, 
pentru ca acestea să nu se căsătorească, 

cu Virgulele, 

care spun mai mult, 

decât Concreteţea unui Enunţ, 

care poate deveni oricând Denunţ, 

atunci când este lovit îndeajuns de mult, 
de paginile roase şi şterse ale istoriilor, 
înfometate, 

ce-ar dori să devină sătule, 

de torturile servite la masa Torturilor, 
lagărelor de Concentrare ale Fericirilor, 
pline de lumânări ce ard Sufletele Clipelor, 
la Onomasticile somptuoase, 

ale Morţii. 


16) La caleaşca acestei Vieţi 


Alunecând printre Zilele prăpăstioase, 
am reuşit să mă agăţ, 

de un mal de Secundă, 

în care se lovea Clipa Eternităţii mele, 
ce părea maturizată, 

de atâtea cimitire trăite, 

în fiecare Moment, 

încât am întrebat-o fără să vreau, 

cine anume este Străinul Subconştientului meu?, 
mi-a răspuns în şoaptă, 

Moartea, 

în timp ce-şi întoarse Fruntea Eternă a Amintirilor, 
atâtor Existenţe prin care trecusem, 

împreună, 

către Orizontul Viselor, 

pe care nu le vom putea prinde niciodată, 

la caleaşca acestei Vieţi. 


17) Înainte de toate 


Au obosit Pintenii Stelelor, 

de cât de mult au călărit Eternitatea, 
lovind-o din când în când, 

cu ascuţișul de Foc al Sacralităţii, 

ce a născut lubirea, 

pentru a junge în cele din urmă, 

în braţele perfide ale Timpului, 

care înainte de toate, 

înseamnă, 

Moarte, 

şi astfel au devenit Stele Căzătoare, 
desprinzându-se de Sărutul Veşniciei, 
deși înfipt adânc în abisurile Universului, 
le-a urmat de Dorul lor, 


19 


SORIN CERIN - BISERICILE CUVINTELOR - 
Poeme filosofice 


căzând împreună pe Cerul unei Lumi, 
a Cimitirelor, 

fiind transformat, 

de Fierăriile Intereselor, 

unor Biserici, 

într-un piron supus ruginii şi dispariției, 
căruia 1 s-a stors orice vlagă, 

din Veșnicia, 

care-i curgea prin venele lui de Sărut, 
pentru a fi înfipt, 

în braţele Viselor unui Mântuitor, 

de Păcate Originare, 

împărțite obligatoriu, 

de un Dumnezeu, 

care ne-a plăsmuit, 

după chipul şi asemănarea, 

cruzimii şi perfidiei, 

Sale. 


18) Propriile drumuri 


Măslinii Fericirii, 

au fost decoraţi cu săbii, 

ca să poată fi storşi mai uşor de uleiul averilor, 
care ungea Pacea, 

pe părul despletit al Fantasmelor, 

decorate cu Stelele unui Cer, 

al Norilor unei lubiri, 

ce pare a nu fi fost făcută, 

pentru rigorile unei Creaţii, 

care dorea, 

cât mai multe Bordeluri de Legi, 

ce să ne lege Ochelarii de Cai, 

cu cătuşele Conştiinţei, 

pe care să ne punem fiecare propria şa a Destinului, 
pentru a merge către aceeaşi Moarte, 

alegându-ne propriile drumuri, 

ale Deşertăciunii. 


19) Centura de Castitate 


Pedalăm cu vâslele Intereselor, 

pe Apa Vieţii, 

întreaga noastră Existenţă, 

pentru a ne alătura unui el, 

în a cărui Gară de Vise, 

Speranţele mai cred, 

că poate opri, 

Trenul Reproşurilor, 

faţă de un Creator, 

a cărui faţă este Masca Lumii, 

pe care a folosit-o la Carnavalul Deșertăciunii, 
unde participă Clipele, 

împopoţonate cu florile de gheață, 

ale ferestrelor pe care nu le va deschide niciodată, 
Străinul Subconştientului, 

fiindcă îi este prea frig, 

de buzele reci ale Cuvântului, 
care l-a născut, 

să ne salveze din braţele, 
Delirului unei Iluzii a Vieţii, 
care ne ține legaţi, 

cu Centura de Castitate, 

a Morţii. 


20) Fiscalitatea în Paradis 


Să înţeleg, 

că Fiscalitatea în Paradis, 
poate ucide banii Clipelor, 
ale căror Fericiri, 

nu pot fi de acord, 

cu Moartea? 


Sau poate Existenţa, 

va deveni un Creator, 

a cărui menire, 

se va intersecta, 

cu Cimitirele Speranţelor din noi, 
în aşa fel, 

încât, 

Orizontul Viselor, 

se va lăsa prins, 

de Veranda Adevărului, 

pus la uscat peste Iarna Cuvintelor, 
tocmai de către, 

Deşertăciunea, 

unei Împliniri? 


21) Martiriu decapitat 


Stelele răspopite ale Adevărului Absolut, 
îşi caută consolare, 

în Cerurile obligate să îngenuncheze, 
în faţa Orizonturilor gârbovite, 

ce devin Întuneric, 

în abisurile Sufletelor, 

ce cad în Martiriul decapitat, 

de Iluziile propriilor Vieţi, 

răzvrătite de ele însele, 

la Ruleta stricată, 

a Timpului, 

care nu mai are nici măcar Clipe, 

pe care să le vândă Trecutului, 

drept răscumpărare, 

pentru toate nenoricirile, 

îndurate, 

de către, 

Destin. 

22) Străbunii Veşniciei 


Zdrobiţi de Tălpile adânci ale Istoriilor, 
străbunii Veșniciei, 

s-au mutat din cimitirele igrazioase ale Anilor, 
pe Stelele unor Zodii, 

care le-au călăuzit Devenirea, 

spre Fiinţa Marii Contemplări Universale. 


Apăsaţi și plini de scântei răscolitoare, 
au decis ca Lumea, 

să-şi conştientizeze Iluziile, 
transformând-o astfel într-un Paradis, 
care şi-a dus Infernul, 

cât mai repede, 

la Psihiatrie. 


23) Atât de vii 


Petalele, 

din Pașii apăsaţi ai Clhpelor, 
au început să cadă, 

peste aripile Vântului, 

care nu mai pot zbura, 

de dorul aprins, 

al palmelor care le-a cules, 

Fiinţa, 

numărându-le pe fiecare în parte, 

dacă este sau nu, 

norocoasă, 

atunci când pluteşte pe orizontul unei Morți, 
care este Viaţa, 

atât de vii, 

încât oricine ar spune, 

că frunzele ruginite ale Sentimentelor, 

sunt rădăcini de Eternitate, 

înfipte adânc în Focul Sacru al Universului. 


24) Petrolul salvator 


Iubirile Lumii au început să zboare, 

în vasele ruginite și pline cu Formolul, 
care le menţine cadavrele vii, 

pe străzile Deziluziilor, 

ce par că nu se mai termină, 

în venele Societăţii de Consum, 

prin care curge Petrolul salvator, 

care în loc să spele, 

murdărește cu Păcatele Originare obligatorii, 
Bisericile lumești, 

din Bordelurile Desfrâului, 

care fabrică Legile Moralei, 

valabile, 

de la naşterea primului Fum devVis, 

al unei case a Vieții, 
şi până la porţile care nu se închid niciodată, 
a Cimitirelor. 


25) Universul unei Păreri 


Sunt atât de multe Cimitire, 

în Cuvinte, 

încât toate Cadavrele Privirilor, 
se întorc după ora exactă a Vieţii, 
căreia într-o Zi, 

îi va bate atât de tare Ceasul, 
încât se va sparge, 

pe caldarâmul Focului Sacru, 

al Eternităţii, 

din buzunarul adânc şi întunecos, 
al Universului, 

unei Păreri, 

care se va pierde, 

ridicând din umerii costelivi, 
către Creația, 

care nu-i mai cere în schimb, 
nimic altceva. 

26) Cioburi de Stele 


Borurile Existenţei, 

de la pălăria Viselor, 

nu mai reuşesc, 

să țină în braţele Conştientizărilor, 
Umbra, 

care este Fiinţa, 

acestei Lumi, 

a Umbrelor, 

izvorâte din Oglinda Primordială, 
spartă de Creaţie, 

în cioburi de Stele, 

pe care Paşii Destinului le-au călcat, 
tăindu-se adânc, 

în Venele Nemuririi, 

pentru a sângera, 

în Țărâna care să ne întrupeze, 
Menirea, 

de a crea, 

cât mai multă Moarte, 

pe care nu o vom înțelege, 
niciodată, 

în această Lume. 

27) Ora potrivită de trezire 


Naşterile sunt mestecate, 

de Dinţii tăioși ai unei Zile, 

ce va deveni Onomastica Vieţii, 

care va numerota, 

grijulie, 

fiecare apropiere de Deces, 
hrănindu-se întreaga Existenţă, 

cu vârstele biologice ale unor Ceasuri, 
pe care nu le repară, 

nici când le cad limbile Cuvintelor, 

ce nu mai au nimic de spus, 

şi par a nu mai întrupa nici o Speranță, 
dar care vor suna de fiecare dată, 

la ora potrivită de trezire, 

Moartea. 


28) Mantaua Nemuririi 


Prova Creaţiei, 

a despicat valurile Paradisului, 
lăsându-ne să coborâm, 

în Infernul unei Lumi, 

la care nici Eternitatea, 

nu poate înțelege, 

cum un oarecare Timp, 

poate să-i împartă, 

o fărâmă din mantaua Nemuririi, 
într-atât de multe Suferinţe, 

pe care să le vândă mai apoi, 
Morţii, 

unui singur Cuvânt Primordial, 
al Facerii. 


29) Oceanul unui Liber Arbitru 


În fiecare Cuvânt, 

există Focul Sacru, 

al Marii Contemplări Universale, 
de aceea, 

trebuie să știm, 

cât de mult ne putem lăsa Conştiinţa, 
să se ardă la el, 

pentru a nu ne incendia Visele, 
în cenuşa gri și apăsătoare, 

a Deşertăciunii, 

care vrând-nevrând, 

ne va îneca până la urmă, 

în oceanul unui Liber Arbitru, 

al Morţii. 

30) Decădere din drepturi 


Oare de ce Lumea, 

a decăzut, 

din drepturile părintești ale Omenirii?, 
lăsând-o pradă Societăţii de Consum a Deşertăciunii?, 
pentru care Moartea este o dispariţie, 

ŞI nu o renaștere, 

a Fericirii de a Conştientiza la alt nivel astral, 
Existenţa, 

care nu şi-a expus întreaga Fiinţă, 

în Devenirea, 

propriei noastre Conştiinţe. 


31) Rutină 


Libertatea a devenit, 

cea mai circulată monedă de schimb, 

a Absurdului, 

care se înarmează cu atât de multă Răbdare, 
încât nici o armă a Conştiinţei, 

nu poate concura, 

cu Rutina Societăţii de Consum, 

a unei Lumi în derivă, 

care nu a văzut niciodată, 

cum arată cu adevărat, 

un Țărm al Viselor Împlinite, 
pe care să se poată regăsi, 
Străinul Subconştientului, 
propriului Sine. 


32) O Lume numai a ei 


La început Dumnezeu a creat Speranţa, 
şi văzând că nu e bine să fie singură, 

a făurit Durerea, 

ca în cele din urmă, 

să se convingă de importanţa Morţii, 

a lăsat-o şi pe aceasta, 

să zburde liniştită prin Univers, 
clădindu-i o Lume numai a ei, 

care se numește, 

Pământ. 


Şi astfel, 

Existenţa s-a văzut, 
în Sfârşit, 
împlinită. 

33) Farmec urât mirositor 


Licorile Stelelor, 

şi-au depăşit cu tupeu Gradele, 

aruncând Epoleţii predestinați Conştiinţei, 

la groapa de gunoi a unei Istorii, 

atât de bolnavă, 

încât abia îşi mai poate trage, 

straiele groase, rupte şi murdare ale Timpului, 
pe care nu a vrut să le spele niciodată, 

fiindcă şi-ar fi pierdut farmecul urât mirositor, 
al Crimelor împotriva propriei Umanităţi, 
care a făurit-o. 


34) Se măsoară ca și Viaţa 


Urmele candelelor unor Regrete, 

au reînceput să pâlpâie, 

pe străzile întunecate ale unei Inimi, 
care nu şi-a mai bătut Dorul, 

de mai bine de o Veşnicie, 

a unei Clipe nebune, 

în care ne-am ascuns trecerea, 
locuind în Nemurire, 

neștiind că şi aceasta, 

se măsoară ca și Viaţa, 

în Iluziile unor Momente, 
ale unui Adevăr Relativ. 


35) Târgul Clipelor Pierdute 


Existenţa lucrează de zor, 

la Maşina de Cusut Suflete, 

de la care vor ieşi, 

cămăși de Credințe, 

brodate cu Minciuni, 

chiloți cu imprimeuri biblice, 

cât mai decoltaţi, 

pentru Morala prea-cinstită, 

din bordelul deschis no-stop, 

al Bisericilor de Datorii Bancare, 
cărora trebuie să ne închinăm, 
Ochelari pentru Cai, 

care să corespundă, 

Hamurilor puse de Iluziile Vieţii, 
ciorapi din mătasea cea mai fină, 

a Viermilor care conduc Destinele Omenirii, 
dar şi alte confecții, 

care se vor vinde la preţ de chilipir, 
în Târgul Clpelor Pierdute. 


38 


SORIN CERIN - BISERICILE CUVINTELOR - 
Poeme filosofice 


36) O zi obișnuită 


De ce clopotele, 
instrumentelor financiare, 
ale şerpilor cu clopoței, 

ce coordonează Băncile, 
zornăiesc?, 

iar cele ale Lui Dumnezeu, 
din Bisericile Moralei, 
bat? 


De ce profunzimea unei Clipe, 
stă în Paradisul sau Infernul ei, 
şi nicidecum într-o Zi obişnuită, 
care n-a păţit nimic rău sau bine? 


37) Trei culori 


Dumnezeu ne-a făcut Zebre, 
în două culori, 
Binele și Răul. 


Iluziile Vieții ne-au mai dat încă una, 
pe aceea a Fericirii, 

îmbrățişată de celelalte două, 
deopotrivă. 

Astfel Fericirea Răului, 
va aduce Paradisul acestuia, 
la fel va face şi cea a Binelui. 


De aceea fiecare Infern, 
are propriul său Paradis, 
precum fiecare Paradis, 
propriul său Infern. 


38) Mereu căzut în genunchi 


Am căzut în genunchii țărânei din mine, 
încercând să-i reînsuflețesc menirea, 
de a Conştientiza Meditaţia Adevărului. 


Atunci am simțit cum toate câte ar trebui să fie, 
au devenit deodată aievea, 

de parcă Lumea ar fi avut o cu totul altă strălucire, 
iar în genunchii Viselor mele, 

am simțit acel fior, 

pe care numai misterele Iubirii față de Divinitate, 
ți le poate da, 

până când mi-am lovit, 

de tâmplele Stelei care-mi călăuzeşte Viaţa, 
Destinul, 

ce m-a readus, 

din nou în țărâna pe care îngenuncheasem, 
închizându-mă în ea, 

şi lăsând-o să gândească pentru mine, 

în aşa fel încât să nu mai fiu eu cel adevărat, 

părticică a Focului Sacru al Marii Contemplări 
Universale, 

Niciodată, 

rămânând mereu căzut, 

în genunchii, 

Iluziilor Vieţii. 


39) Călăuzit de Nemurire 


Străin de Dor, 

mi-am făcut văsle din Speranţe, 

pentru a naviga pe apele tulburi ale Iluziilor Vieţii, 
ce străjuiesc frontierele, 

dintre Sufletele care zâmbesc nepăsătoare, 
la trecerea unui Timp, 

al Nimănui, 

de care ne vom da seama, 

abia, 

în Moarte, 

când vom înţelege Sensul Deșertăciunii, 
iar abisurile Absurdului, 

vor deveni literele de foc ale legităților, 
care ne vor aprinde Eternităţile, 

într-un Infinit spațial, 

călăuzit, 

de Nemurire. 

40) Nu a fost al nostru 


Bulgării de zăpadă ai Destinelor, 

se rostogolesc pe limbile ceasurilor unor Cuvinte, 
ce trag să moară, 

de-atât de mult Frig, 

pe buzele de gheaţă ale Înţelesurilor, 

care nici să respire nu mai pot, 

de ochii vigilenți, 

ai Iluziilor Vieţii, 

care le transformă în statui de piatră cioplită, 
după chipul şi asemănarea unui Dumnezeu, 
care nu a fost al nostru, 

Niciodată. 


41) Îngeri condamnați 


Niciodată nu a fost răstignită țărâna, 
ci Cuvântul care s-a întrupat, 

în praful stelar care-i compune, 
Conştiinţa, 

ale cărei rădăcini, 

sug seva Sensurilor, 

care cad în cascadă, 

odată cu aripile Îngerilor de Vise, 
condamnaţi să existe, 

printre firimiturile de Umbre, 

care ne trecem la fiecare Răsărit de Simţire, 
cu încă o Clipă Eternă, 

de şi spre, 

Moarte. 


42) Vărstă fragedă 


Strigătul surd al Lumii, 

sparge ferestrele Gândurilor, 

care se ascund în spatele Conştiinţei, 
care fost încarcerată, 

de către Iluziile Vieţii, 

să suporte întreaga ei Existenţă, 
Absurdul şi Nedreptatea, 

unui Adevăr atât de relativ, 

încât până şi Minciuna a devenit dreaptă, 
într-o Lume măritată cu Abuzul, 
încă de la cea mai fragedă vârstă, 

a Morţii. 


43) Vărsătorul Cugetărilor 


Loviturile de bice ale Creației, 
străpung spatele tăbăcit de Suferinţe al Existenţei, 

care trage căruţa Norocului unui Pustiu, 
ce va naște Spaţii şi Timpi, 

în locul cailor Stelari ai Fericirii, 

care se adapă la Vărsătorul Cugetărilor, 
cu noi nivele astrale ale Cunoașterii, 
izvorâtă din Focul Sacru al supliciilor, 
unei Lumi, 

care astfel îşi află Sensul, 

pentru care a meritat să nască, 
Deşertăciunea unei Umbre, 

cu nume de Viaţă, 

care dispare imediat ce este luminată, 
de Soarele Morţii. 


44) Lâna de Aur a Fericirii 


Oare ce glicemie are Contemplația, 
Stelelor diabetice, 

care consumă dulciurile Cunoașterii, 
sub pomul de iarnă al Eternităţii?, 

încât îşi bagă propriul Timp în comă profundă, 
lăsându-i spaţiile de izbelişte, 

pe care pasc necontenit, 

oile profunzimii unor Clipe, 

din care-şi tund Anii Triști, 

Lâna de Aur a Fericirii, 

fiindcă nu mai au nici un Cuvânt Sincer, 
pe care să-l îmbrace cu ea, 

încât să nu-i mai fie frig, 

printre frazele pompoase și simandicoase, 
ale presei Societăţii de Consum, 

care se afundă, 

din ce în ce mai adânc, 

în Deşertăciunea unei Existenţe, 

a Nimănul. 


45) Prin venele aripilor 


Moliile Trecutului, 

au prins gustul hainelor de gală, 

din Ochii Conştiinţei, 

şi se năpustesc asupra tămplelor sale Stelare, 
sfâşiindu-i carnea Ideilor, 

cu forța ieșită din comun, 

a Iluziilor Vieţii, 

care le curge, 

prin venele aripilor, 

ale căror Oglinzi Primordiale, 

se sparg treptat, 

într-un Infinit de cioburi, 

în care se vor tăia Destinele, 
împrumutate, 

unor Îngeri decăzuți, 

din Cerurile de Glorie a Luminii Divine, 
damnați să Cunoască, 

Moartea. 

46) Icoanele Sexului 


Mântuitorii sângeră, 

Făclii de Cer, 

Păcatelor Obligatorii ale Lumilor, 
aprinzând orizonturile Speranţelor, 

în noi Păpuşi Gonflabile, 

făcătoare de minuni, 

care conduc Omenirea, 

şi puse în Icoanele Sexului, 

din catedralele Băncilor, 

pe post de Sfinte, 

au început deja să lăcrimeze, 

de atâtea Închinăciuni, 

ale căror Moaşte, 

vor fi sărutate, 

de toți credincioşii Erotismului Financiar, 
în aşa fel, 

încât să nu rămână nici o părticică neatinsă, 
din corpul perfect al Prostiei, 

după care şi-ar fi făcut Dumnezeul unora, 
chip şi asemănare, 

speriind, 

până şi Moartea. 

47) Ne lasă să credem 


Adevărata Amprentă a Lui Dumnezeu, 
este Străinul Subconștientului din noi, 
care ne lasă să credem în Liberul Arbitru, 
până când meciul Vieţii se termină, 

de fiecare dată în favoarea Morţii. 


Doar strălucirea Stelelor Zâmbetelor moarte, 
de dinainte de a ne fi născut Lumea, 
înaintea propriului nostru Destin, 

trăiesc în Prezentul nostru, 

amintindu-ne că Moartea, 

există, 

doar pentru Iluziile Vieţii. 


48) Ţintirim 


Avem gena Căderilor, 

în Sângele Stelelor din Inimile descompuse, 
ale Clipelor ruginite, 

care foşnesc sub tălpile grele, 

ale unui Destin, 

care s-a strecurat în mod clandestin, 

printre firimiturile rămase, 

din Cuvântul Primordial, 

care se dorea a fi Conştiință, 
şi a ajuns Biserică, 

în Țintirimul căreia, 

îşi doarme somnul de veci 
Înţelepciunea. 


49) În părul Uitării 


Zidarii Zilelor Onomastice, 

maeştri ai scamatoriilor, 

din Virgulele de-o noapte, 

Şi-au tras obloanele Zgîrceniilor, 

peste Zâmbetele Conștiinţelor, 

şi-au plecat, 

spre zările mai puțin luminate, 

ale Fericirilor unor Ani întregi de Cuvinte, 
care-au divorțat de Timp, 

stând ascunși într-o Frază, 

a Morţii, 

pentru a le construi acestora, 

cavouri de Întrebări, 

după ultima modă a Cimitirelor de Vise, 
dotate cu toate cele trebuincioase, 
Deşertăciunii, 

care tocmai şi-a deschis un Bordel de Dorinţe, 
pe strada Absurdului existenţial, 

brodat cu felinarele unor Clipe Eterne, 

din lubirile unor Stele, 

ale Privirilor Pierdute, 

care- au căzut de-atât de mult timp, 
în părul Uitării, 

încât toți anii lumină ai Universului, 
nu sunt îndeajuns de mulți, 

ca să poată apărea pe bolta, 
Sufletului. 


50) În veninul viperei 


Ar fi crezut cineva?, 

că Conştiinţa, 

este rezultatul 

unei simple zbateri de aripi, 

ai unui Fluture al Simţurilor, 

care zboară în stomacul Existenţei, 
rănind Moartea, 

cu Viaţa viitoare, 

a unui Absurd, 

ce va naşte, 

clădindu-şi o Lume a sa, 

şi care-şi va găsi cea mai bună casă, 
în veninul viperei, 

cu nume de Morală, 

a unei Morți, 

care este cu totul alta, 

decât aceea din Sufletul, 
Adevărului Absolut. 

51) Neînţelesul 


Oare Adevărul Absolut, 
se poate cunoaşte sau simţi? 
Sau poate nici una dintre aceste două? 


Dar dacă L-am Cunoaște, 
am mai putea trăi? 


Binele și Răul ar deveni Unice, 
devenind repere ale Infinitului, 

care uneşte Totul, 

în Totul Absolut, 

unde am afla și Iubirea, 

care ne face să înţelegem Neînţelesul, 
unicul care dă Sens, 

acestei Lumi a Iluziilor Vieţii. 


52) Şi-au pierdut Onoarea Eternităţii 


Fără Lumina Divină a Adevărului Absolut, 
orice Exitenţă, 

pare distrusă, 

de propriul ei Destin, 

zămislit, 

din Focul Sacru al Morţii, 

care nu a pâlpâit îndeajuns de mult, 
încât să incendieze Realitatea, 

cu mirosul său, 

de cadavre putrezite ale Clipelor, 
care şi-au pierdut, 

Onoarea Eternităţii. 


53) Statornicia Zeilor 


Care statornicie a Zeilor, 

s-ar putea număra în Clipe, 

dacă Moartea devine unicul Stăpân, 
al Toleranţei, 

unor Clipe Eterne, 

ajunse în Casele de Prostituţie ale Timpului, 
dezinteresat total, 

de propria lui curgere, 

spre Moartea, 

care l-a născut, 

îndeajuns de talentat, 

încât să înveţe numărătoarea inversă, 
a Cimitirelor de Patimi, 

din Sufletul său, 

atât de insalubru, 

încât s-a inventat, 

Creația? 

54) Moneda de schimb 


Pe Cerul Lumii, 

Singurătatea a devenit, 
Moneda de Schimb, 

a Morţii, 

care şi-a făcut sălaş, 

în Inima Pustiului de Cuvinte, 
ale Creaţiei, 

ce s-au înecat, 

la Masa 'Tăcerilor, 

pe care nu le-am înţeles, 
niciodată, 

atât Timp, 

cât au stat în Morga Privirilor, 
tale, 

dintre Infinit şi, 

mâna întinsă, 

de Fereastra, 

unei Morți, 

pe care fiecare în parte, 

am dorit-o ca fiind unica izbăvire, 
de Păcatele Originare, 

ale propriilor noastre, 
Destine, 

care s-au risipit, 

într-o Nemurire, 

a unei Clipe Eterne, 

în care ne-am pierdut, 

pentru, 


47 


SORIN CERIN - BISERICILE CUVINTELOR - 


Poeme filosofice 
Totdeauna, 
Existenţa. 
55) Zburda prin mine 


Eram atât de Pustiu, 
încât nici Praful Stelar, 
al Patimilor, 

nu mai zburda prin mine. 


Doar Pașii însinguraţi ai Creaţiei, 
îşi mai culegeau, 

Clipele Morţii, 

prin Sângele Inimii tale, 

pe care am întâlnit-o, 

mai departe de propriul meu Destin, 
cu o Moarte. 


56) În caleașca Dorului 


Lasă-mă, 

să-ți ating poala Absurdului tău, 

pe care l-am cumpărat de la Existenţă, 
pe un pumn de Moarte, 

care-mi săturase pofta de a mai înțelege, 

Existenţa Luminii Divine, 

din Inima ta, 

ce-mi bate la fiecare ceas de Destin, 
Moartea. 


Şi-am să-mi îmbăt Clipa Eternităţii, 
cu vinul Ochilor Tăi, 

care ne aşteaptă şi azi, 

în caleașca Dorului ei, 

moartă de beată. 


57) Venele Zilelor pustii 


Să nu-mi spui Doamne, 

că străzile Străinului Subconștient, 

nu mai au adresele corecte, 

pe casele Întâmplărilor, 

unde mi-am întâlnit pentru prima oară, 
Fericirea, 

care-mi arăta drumul spre Teama, 
Morţii din mine, 

pe care nu o voi mai întâlni niciodată, 
fiindcă, 

privind în ochi Viitorul, 

sângelui Apusului din mine, 

am întâlnit Infinitul Strigătelor unei Clipe, 
a Deşertăciunii, 

rătăcite, 

prin Venele Zilelor pustii, 
ale Amintirilor, 

care m-au lăsat să înot, 
prin apele limpezi, 

ale Nemuririi. 


58) Începând cu Naşterea 


Câtă nevoie avem de fericire, 

încât ajungem să ne înecăm, 

în Pașii propriilor noastre, 

Cupe, 

cărora le-am ucis, 

Eternitatea, 

vrând să devenim, 

noi înşine, 

Timpul lor, 

care să le denumească fiecare bătaie de clopot, 
ce le apropie de Moarte, 

cu un Zâmbet ale cărui flori sunt tăiate, 
în buchete de Gânduri, 

de către Destinul, 

care ne-a ucis, 

începând cu Naşterea, 

propria Existenţă. 

59) Mântuitorul Întâlnirii noastre 


Spune-mi câte Seri, 

s-au spart în cioburile Nopţii, 

lovite de Gândurile, 

care nu ne-au lăsat să fim împreună, 
alături de Eternitatea Clipei, 

unui Sărut? 


Şi câte Promisiuni, 

nu ne-ar fi zâmbit Existenţei, 

pe care Stelele Zodiilor le-ar fi aruncat, 
la coşul de gunoi, 

al Istoriilor Deşertăciunilor, 
nebănuind, 

că ascund Focul Sacru, 

al Iubirii, 

pe care nici Mântuitorul, 
Întâlnirii noastre, 

nu l-a găsit vreodată, 

printre Minunile Lui, 

pe vremurile când era considerat, 
Dumnezeul, 

Sufletului tău. 

60) Religia Sexului 


Așezată pe şaua Mântuirii, 
Existenţa primeşte Sens, 

prin Păcatul Originar Obligatoriu, 
care se poartă în funcție de moda Vremurilor, 
unele mai încornorate, 

altele neduse la Biserică, 

sau chiar frivole, 

care se ascund, 

într-un Erotism deșănţat al Zilei 
ce pozează nud, 

presei de scandal a Universului, 
Societăţii de Consumat Nimicuri, 
care vor să înlocuiască, 

Sexul tare al Religiei, 
Inchizitoriale, 

care a schimbat Istorii şi Imperii, 
cu Religia tare a Sexului. 


61) Au transpirat Anii 


Stânci de idei, 

se prăvălesc în Lacrima unui Cuvânt, 
care vroia mai mult de la Sensul Lumii, 
ce pare a fi secat, 

prin pustiurile de Nimicuri, 

care se vând la preţ de speculă, 

prin maidanele unor Ochi, 

ce privesc Umilința ca fiind o virtute, 
a Individului, 

care-şi pierde orice urmă de Individual, 
printre Iluziile Vieţii, 

devenite tot mai apăsătoare, 

peste menghina, 

Libertăţii, 

care se strânge într-una, 

decojind noi şi noi Adevăruri Relative, 
peste care au transpirat cu greață, 
Anii. 


62) Cer lăptos 


Boruri de ceaţă, 

amară, 

din Întrebările incomode ale Lumii, 
se ridică, 

deasupra pălăriei roase de lumină, 
al unui Cer lăptos şi straniu, 

ce alăptează, 

Țărâna Gândurilor nou născute, 
care pare să nu spună, 

niciodată nimic mai mult, 

decât îl lasă Orizontul Deșertăciunilor, 

care a fost menit să alunece, 

pe panta invizibilă a unui Destin, 
ce pare, 

al Nimănui, 

chiar dacă se prăvăleşte, 

în Moarte. 


63) În bătăile Inimii 


Transpirații opace şi seci, 

de lumină ascunsă, 

într-un ungher al Întunericului, 

se scurg peste răceala unei Amintiri, 
ale cărei Doruri, 

par a fi fost incinerate, 

de Apusurile de Foc, 

ale unor Orizonturi, 

care s-au săturat să mai primească, 
în bătăile Inimii lor, 

aceleași Clopote din Cuvinte, 

care bat, 

a Moarte. 

64) Vise Iluzorii 


A venit un Timp, 

pe care nici Creaţia nu-l mai suportă, 

văzând cum îi sunt mototolite Chpele Eterne, 
şi apoi aruncate la coşul de gunoi al Istoriilor, 
în loc ca cineva, 

să scrie pe paginile lor, 

Ani la rândul, 

baladele atâtor şi atâtor Destine, 

care au dorit să îmbrăţișeze Moartea, 

doar pentru a încerca să urce o Viaţă, 

în şaua Conştiinţei, 

care călăreşte cei mai importanți cai, 

ai acestei Lumi, 

atât de săracă, 

încât şi-a amanetat caleașca Umanității, 
Societăților de Consumat Vise Iluzorii. 


65) Precum cea mai amărâtă Clipă 


În Pașii reci ai Gândurilor, 

plouă cu Moarte, 

iar pe buze e frig de-ți îngheaţă, 
sângele Cuvintelor, 

în venele arțăgoase și pline de emfază, 

ale unor Ceasuri, 

care speră să mai poată găsi la Târgul Deșertăciunilor, 
cel puţin o Clipă cu Eternitate Virgină, 
care să nu fi fost abuzată de vreun Timp, 
ce nu poate înţelege, 

că întreaga lui ţărână, 

din Anii necinstiți ai Viselor Tulburi, 
oricât de mult ar fi însuflețită, 

de către Moarte, 

tot nu va reuşi vreodată, 

să devină Etern şi Liber, 

precum cea mai amărâtă Clipă. 


66) Ce s-ar face 


Sacrificiul, 

face parte din gena Luminii Divine, 
care ne desparte de Întuneric, 
obligându-ne să Conştientizăm, 
Durerea. 


Ce s-ar face Mântuirea fără Păcate?, 
dar Fericirea fără Suferinţă?, 
Paradisul fără Infern?, 

şi Viaţa fără Moarte? 

67) La rang de regină 


Existenţa în sine, 

este un Târg al Dşertăciunii, 

pe care-l vizitează unicul client, 
Absurdul, 

pentru a se aproviziona cu Clipele Letale, 
necesare Morții, 

pe care o va ridica la rang de regină, 
în regatul fără nume al, 
Adevărurilor Relative, 

din care ne confecționăm arme, 
pentru a ne învinge pe noi înșine, 
dând vina pe Șansă, 

înaintea Liberului Arbitru. 


68) Soclu turnat în ciment 


Racii Liberi ai Societăţii de Consum, 

aşteaptă să fie aruncaţi în Apa clocotită a Vieţii, 
pentru a fi gătiți cum se cuvine, 

de mâna întinsă a Destinului, 

care cerşeşte pe străzile pustii ale Vremurilor, 
câte o nouă Clipă, 

fie ea cât de pipernicită şi amărâtă, 

pentru ca Osia Lumii, 

să rămână unsă în continuare, 

de Băncile viclene de Gene ale Nimicniciei, 
care ne-au clădit un Liber Arbitru, 

pe măsura chipului și asemănării noastre, 
sculptat cu dalta samavolniciei şi minciunii, 
pe soclul turnat în ciment de Gânduri, 
pentru cavourile Speranţelor, 

predestinate, 

Morţii. 


69) Nu o credeam 


Am frământat, 

aluatul Gândurilor, 

până când a ieșit, 

pâinea aburindă a Regretelor, 
pe care am tăiat-o, 

în felii ale Uitării, 

cât mai subțiri, 

de unele Amintiri, 

din firimiturile cărora, 

au venit să se ospăteze, 
corbii negri ai Destinului, 

ale căror gheare, 

au străpuns carnea Viselor unei Vieţi, 
pe care nu o credeam, 
într-atât de îndatorată, 
Morţii. 

70) Stâncă sculptată 


Plouă cu Lumină Divină, 
peste Paradisul, 

din Sufletele încă nenăscute, 
pentru Moarte. 


Umbrele de Vise multicolore, 
ning cu Umbrele Destinelor, 
peste strălucirea diamantină, 

a Zorilor unei Conştiinţe, 

care va deveni Conştientă, 

de Sinele, 

Iluziilor Vieţii, 

alungându-l definitiv din casa sa, 
de stâncă sculptată de Străinul Subconştientului, 
care va surpa pentru totdeauna, 
Bisericile unei Libertăţi, 

a Nimănul. 


71) Luna Cadourilor 


A răcit Luna Cadourilor, 

ce pare că şi-a uitat batista Existenţei, 
într-un Univers, 

care nu-i mai aparținea Fericirii, 

pe Cerul friguros al Destinului, 
văduvit până şi de Altruismul, 

afişat de Sistemul Bancar, 

al Stelelor cu Epoleţi de Aur, 

vândut în Bordelul Societăţii de Consumat, 
Moarte, 

cât mai frumos ambalată, 

pentru a putea fi dată, 

tuturor, 

fără nici o discriminare, 

cum ar fi, 

Sexul unei Zile, 

Rasa din şevaletul coloristic Creaţiei, 
sau Religia, 

unui Dumnezeu pe care l-am cioplit, 
din Pietrele de Moară, 

pe care le cărăm obligatoriu în spate, 
denumindu-le, 

Păcate Originare. 


72) Pe sticla rece şi inconștientă 


Ninge cu Îngeri, 

căzuţi din Cerul prăpăstios al Amintirii, 

peste care mi-am lăsat mantaua Contemplării, 
fuindcă îngheţau de frig, 

pe sticla rece şi inconștientă, 

a Icoanelor, 

care nu au vrut să-i primească deocamdată, 
în sufletele lor, 

sătule de rugăminți și buze fierbinţi, 
care le sărută Cuvintele, 

grele, 

cărate în spinare de Mântuitorii obosiţi, 
de atâtea Păcate rebele, 

pe care le mai au de mântuit, 

pentru a intra cât mai curate, 

în Inima, 

a Morţii. 


73) Unei Lumi întregi 


Rareori am văzut ca o Zi, 

să fie într-atât de nervoasă, 

încât să-i tragă o palmă de Gânduri negre, 
Orizontului, 

care să nu-şi mai poată întâlni Noaptea, 
de-atât de multă beznă, 

într-o gară a Iubirii, 

fiindcă acesta nu i-a îndeplit ultima dorință, 
ca să aprindă Focul Sacru al Apusului, 

în candela fierbinte a unei Amintiri, 

care să-i străjuiască mormântul Viselor ei, 
la poalele muntelui Veşniciei, 

din țărâna căruia s-a întrupat odată, 
îmbrățişând Existenţa, 

întregi. 
74) A mai bătut o Zi 


Regrete înveșmântate-n rădăcinile Frigului, 
din Sângele clocotit al căruia, 

se desfată aripile unor Biserici, 

ale căror Cuvinte de Iubire, 

părăsesc întunericul Nopţilor, 

ce-au hrănit Inima Timpului, 

care a mai bătut o Zi, 

rănind-o grav, 

cu limbile grele ale Ceasurilor de Morminte, 
care sunt săpate adânc, 

în cimitirul de Amintiri, 

pe aleile căruia nu mai calcă, 

nici măcar Destinul. 


75) Imobil fără structură de rezistență 


La câte strune de calcule sumbre, 
ale Marii Contemplări Universale, 
să fi cântat Existenţa, 

atunci când şi-a desăvârșit Creaţia, 

Conştientizând pentru prima oară, 
că există?, 

şi că mai are de clădit, 

atât de multe etaje ale Conştientizărilor, 
din imobilul Personalizărilor, 

fără structură de rezistență, 
îndeajuns de puternică, 

la Cutermurele Destinelor, 

până să ajungă, 

şi la cămăruța atât de dureroasă, 

a Lumii noastre? 


76) De tipar 


Zilele trecute de prima tinerețe, 

dar cu ceas la mâna a doua, 

şi miros de tipar învechit, 

salută călduros, 

Presa Obscenă, 

vândută, 

ca prostituată, 

în buticurile deocheate ale Hazardului, 
îmbrățişate, 

de Creatorul de modă veche, 

al Destinului, 

sărac cu duhul dar plin de ifose, 
care se prăbuşeşte, 

peste Cerul Străinului Subconştient, 


63 


SORIN CERIN - BISERICILE CUVINTELOR - 
Poeme filosofice 


ucigându-i Speranţa, 

pe care călătorea alături de noi, 
prin jungla societăţii de Consum, 
a Deşertăciunii. 


77) Indiferent de modul cum este gătită 


Ninge cu Ferestre de Cer, 

peste Inima îngheţată a Cuvântului, 
ce-ar vrea să spună, 

mai multe decât poate îndura, 
Destinul obosit, 

de muncile propriei sale Conștiinţe, 
care a arat tot timpul, 

câmpul de bătălie al Iluziilor Vieţii, 
pe care vor să însămânţeze, 
Adevăruri Relative, 

cu care să anestezieze, 

populaţia debusolată şi angoasată, 
a Societăţii de Consum, 

care trebuie să se hrănească, 

fără întrerupere, 

cu câte o bucată de Moarte, 
indiferent de modul cum este gătită, 
indicațiile şi contraindicaţiile, 

la acest produs, 

rămân aceleași. 

Aprecieri critice despre poezia filosofică la 
Sorin Cerin 


Prof. univ. dr. Al. Cistelecan în cadrul rubricii Avant la 
lettre, sub titlul Între reflecţie și atitudine apărut în revista 
Familia nr. 11-12 noiembrie - decembrie 2015, pag. 16-18, Al 
Cistelecan consideră despre poezia de meditaţie a lui Sorin 
Cerin, că: "Din cîte văd, Sorin Cerin e un fel de vulcan textual 
în continuă şi maximă erupție, cu o scriitură deopotrivă de 
frenezie şi de vituperanțe. În poezie mizează pe rafalele 
reflexive şi pe elanul sapiențial, cultivînd, cum zice singur în 
subtitlul Nonsensului Existenţei de aici, poeziile "de meditaţie”. 
O modalitate între toate riscantă — şi nu de azi, de ieri, ci 
dintotdeauna -— întrucît tinde a se amesteca unde nu e chiar 
treaba poeziei, făcînd un fel de filosofare versificată şi, vrînd- 
nevrînd, tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait Cerna în 
legătură cu "poezia filosofică,” întrucît poetul le ştie şi el prea 
bine şi tocmai asta vrea să înfrunte: riscul de a lucra doar în idee 
şi de a subordona imaginativul conceptualului. Ce-i drept, nu e, 
pentru Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea cugetării şi 
liniştea apolinică a gîndului; din contră, declamă cu pathos, mai 
degrabă dinlăuntrul unei traume pe care încearcă s-o exorcizeze 
şi s-o sublimeze în radicale decît din interiorul vreunei păci de 
cuget sau al unei armonii reflexive. Chiar şi ce sună a idee 
nudă, transcrisă adesea aforistic, e, de fapt, o răbufnire de 
atitudine, o transcriere de afect — nu cu răceală, ci mai curînd cu 
fierbinţeală (i s-a şi remarcat, de altfel, maniera mai profetică a 
enunțurilor). Dar cum metoda decolării lirice constă într-un fel 
de elevare a tot ce vine pînă la demnitatea articulării lor 
reflexive (de unde delestarea oricăror referinţe la imediat, fie el 
biografic, fie mai mult decît atîta), poeziile lui Cerin se 
angajează abrupt în ecuaţiile existenţiale mari şi definitive şi 

nu-şi pierd vremea în confesiuni domestice. Ele atacă Principiul 
realităţii, nu accidentele ei. Totul e ridicat astel la o demnitate 
problematică, dacă nu şi de altă natură, şi pregătit pentru o 
procesare densificată. Riscurile formulei răsar, fatal, şi aici, 
întrucît se vede imediat mecanismul acestei promovări a 
realului la dignitatea Lirei. Unul dintre mecanisme se trage din 
moștenirea expresionistă (fără ca Sorin Cerin să aibă altceva în 
comun cu expresioniştii) a majusculei, prin care se instaurează, 
brusc şi imprevizibil, fie smerenia în fața radicalului, fie panica 
în faţa majestăţii cuvîntului. De regulă majuscula botează stratul 
”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin face 
exces şi risipă de majuscule, astfel încît de la o vreme ele nu 
mai creează nici panică, nici evlavie, căci abundența le sedează 
efectele de acest gen şi le perverteşte într-un soi de 
grandilocvenţă. Celălalt mecanism de elevare în demnitate se 
bizuie pe o anumită — poate asumată, poate premeditată — 
emfatizare discursivă, pe o îngroșare lexicală şi pe o declamaţie 
de profunde şi de grave. Se insinuează — de nu cumva se chiar 
instaurează — şi aici o evidentă procedură de rețetă imaginativă, 
redundantă peste tolerant. Cum e şi normal — ba chiar inevitabil 
— într-o lirică de reflecţie ce vrea să se coaguleze în jurul unor 
nuclee conceptuale, modalitatea imediată de sensibilizare a 
acestor noduri conceptuale constă în materializarea 
abstracțiilor; senzualizarea lor e chiar modul lor de epifanizare 
lirică. Dar la Sorin Cerin mecanica imaginativă se bazează pe o 
simplă genitivizare materializantă a abstracțiilor (de unde 
imagini nesfirşite de genul ”spinii Adevărului”, ”coşarii 
Împlinirilor”, *periile Amăgirii” etc. etc.), sub care stă cel mai 
adesea un buton de personificare. Pe scala decantării în 
metafore stăm, astfel, doar pe primii fuştei, ceea ce produce, 
simultan, un efect de candoare imaginativă (sau discursivă), dar 
şi unul de uniformizare. Probabil însă că această încredere în 
procedeele primare se datorează mizei pe decantarea gîndului, 
miză care lasă în subsidiar acțiunea imaginativă (iar pe cea 
simbolizantă cu atît mai mult) ca atare. 

Dar nu cîte şi nici ce idei bîntuie prin poeziile lui Sorin Cerin 
sunt, totuşi, lucrul cel mai relevant (ideea, în general, dar și în acest 
caz particular, are un grad de indiferenţă la lirism). Dimpotrivă, în 
mod oarecum paradoxal, decisivă, nu doar definitorie, e atitudinea în 
care ele se strîng, afectul în care coagulează. Sub aparenţa unui 
discurs proiectat pe “gînd”, Sorin Cerin promovează, de fapt, un 
lirism (cam pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît un fel de 
penitență atitudinală, o hieratizare a afectelor violente. Stratul 
pasional e, în realitate, cel care se agită şi el se vede în mai toate 
componentele lui, de la cele de vituperaţie la cele de evlavie sau 
tandreţe sublimată (ori, din contră, resentimentalizată). Poetul e, pe 
fond, un exasperat de starea lumii şi de condiţia omului şi pornind 
de aici exersează sarcasme (crunte cel puțin ca şuvoi) pe seama 
"Societăţii de consum” sau pe cea a deșertăciunii "Iluziilor 
Existenţei”. E o febră imprecativă care dă elan versurilor, dar care, 
mai ales, pune în vedetă discursivă exasperarea în faţa acestei 
degradări generale. Atît de generale încît ea a cuprins şi 
transcendentele, căci Sorin Cerin e mai mult decît iritat de 
instrumentalizarea lui Dumnezeu (şi a credinței) în lumea de azi. 
Iritarea în faţa coruperii sacrelor ajunge la culme în versuri de 
maxim tupeu blasfemic (”Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puțin 
provocatoare şi "infamante” la adresa Dumnezeirii), asta nu se 
întîmplă însă decît din pricina intensității şi purității propriei 
credințe (Ștefan Borbely a evidenţiat îndestul energia fervorii din 
poezia lui Cerin), dintr-un fel de absolutism devoţional. Căci nu 
lirică de provocare şi de imprecare face, de fapt, Cerin, ci 
dimpotrivă: lirică de devoțiune disperată şi înflăcărată, prin care-l 
caută "pe Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale lăcomiei 
Iluziei Vieţii”. E febra devoţională de pe reversul imprecaţiilor şi 
sarcasmelor, dar tocmai ea e cea care contaminează toate poemele. 
Dintr-un strat de ideale strivit ies, cu vervă pasională, atitudinile lui 
Cerin, atitudini eruptive oricît ar fi ele de codificate într-o lirică de 
reflecţii." 

Prof. univ. dr. Elvira Sorohan — Un poet existențialist din secolul 21 


Pentru a înţelege pe deplin cronica literară scrisă de Elvira 
Sorohan în Convorbiri literare unde face referire la un articol scris 
de Magda Cârneci referitor la Transpoezie, si publicat in România 
literară unde se specifică ce anume este poezia veritabilă, genială, 
marea poezie pe care o râvnesc poeţii ultimului secol, Elvira 
Sorohan, specifică în cronica dedicată poeziei ceriniene din 
Convorbiri literare, numărul 9, (237), paginile 25-28, 2015 sub 
titlul Un poet existențialist din secolul 21, că: 


Fără să înţeleg ce e „transpoezia”, care, probabil, nu mai e 
poezie, invocînd un termen creat de Magda Cârneci, mai citesc 
totuşi poezia de azi şi acum încerc să spun ceva despre una anume. 
Nemulţumită de „insuficienţa poeziei contemporane”, în acelaşi 
articol din „România literară”, în mod rezonabil poeta acuză, în 
bloc, cum că ceea ce „livrează” acum creatorii de poezie nu sînt 
decît notații ale „micului sentiment”, „mici disperări” şi „mici 
gîndiri”. Parafrazîndu-l pe Maiorescu, asprul critic al diminutivelor 
cultivate de Alecsandri, nu poţi spune decît că poezia rezultată din 
astfel de notații e şi ea mică (la cub, dacă enumerarea se opreşte la 
trei). Pricina identificată de Magda Cârneci ar fi lipsa de inspiraţie, 
acea tensiune psihică, specifică oamenilor de artă, o trăire spontană, 
ce face să se nască, incontrolabil, creaţia. E momentul inspirativ, în 
cazul poeziei, încărcat de impulsuri afective imposibil de înfrînt 
raţional, un impuls pe care îl ai sau nu-l ai şi de care e responsabilă 
vocaţia. Simplu, asta e problema, ai vocaţie, ai inspiraţie. Nu prea 
am o părere formată despre poezia Magdei Cârneci şi nici nu pot şti 
cît de des o vizitează inspiraţia, dar dacă starea asta e un har, mai e 
cazul să cauţi reţete spre a o induce? Şi totuşi, în numele breslei, 
preocuparea poetei pentru dorita stare se concentrează interogativ: 
„... întrebarea capitală care se pune este următoarea: cum să facem 
să avem acces mai des, mai controlat, şi nu doar prin accident, la 
acele stări intense, la dispreţuita «inspiraţie»» la acele niveluri altele 
ale noastre, pentru care poezia a fost întotdeauna un martor (sic!) 
privilegiat”. Nu ştim cui aparţine disprețul, dar ştim că inspiraţia e a 

poetului născut şi nu făcut. Acesta din urmă nefiind decît un 
meşteşugar, un artifex. 

Am în faţă trei plachete de versuri ale puţin cunoscutului şi 
nu lipsitului de inspiraţie poet, Sorin Cerin, ordonate într-o logică 
descrescendo, uşor de înţeles, Nonsensul existenței, Marile tăceri, 
Moartea, toate apărute în 2015, la Editura Paco, din Bucureşti. După 
ideile titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, ortografiată cu 
majuscule. Este, în fond, o expresie moştenită din vocabularul 
consacrat al existenţialiştilor, deajuns ca să bănuieşti ce marcă vor 
avea poeziile. Înaintezi cu lectura fiind curios să vezi cât se menţine 
poetul pe aceeaşi coardă de fond, şi cît de adînc, cît de grav trăieşte 
întru această idee deloc nouă. Şi nu e nouă pentru că rădăcinile 
existenţialismului, modern reformulat, îşi trag seva din scepticismul 
biblicului, melancolicului Eclesiast, descurajat, în conştiinţa tragică 
a finitudinii ca destin. Este regele biblic un existentialist avant la 
lettre. El descoperă că „vreme e a te naşte şi vreme e să mori”, în 
rest, „totul e vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a fost 
intens susţinut filosofic în secolele al XIX-lea şi al XX-lea, de la 
Kirkegaard şi pînă la Sartre, cu nuanţe specifice. O poezie în 
termenii existenţialismului statuat mai poate interesa fiinţa zilelor 
noastre, sclava imaginii vizuale şi a internatului, doar prin adaptări 
ori actualizate adaosuri complementare ideii centrale şi nu în cele 
din urmă, prin puterea întoarcerii asupra sinelui. Este cam ceea ce 
încearcă să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să orienteze 
cititorul spre a căuta un anumit gen de poezie cultivată în aceste 
plachete (cu una şi aceeaşi copertă), autorul le subintitulează, ne 
varietur, „Poezii de meditaţie”, cum şi sînt la nivelul ideilor. Dar, cît 
de adîncă şi cît de personală e meditaţia, n-o poţi spune decît la 
sfîrşitul lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

În mod cert, vocabularul poeziei existenţialiste universale, 
uşor de recunoscut, este acum redistribuit într-o altă topică, ceea ce 
conduce la combinaţii surprinzător de noi, unele îndrăzneţe, ori 
teribil de dure, cum sînt cele ce vizează biserica. Citind numai unul 
dintre cele trei volume e ca şi cum le-ai citit pe toate, se cîntă pe 

aceeaşi coardă, cu minime înnoiri de la o poezie la alta. Poetul se 
închide într-o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul universului 
poetic, aceleaşi idei, aceeaşi atitudine de scepticism revoltat. La 
nivelul limbajului, acelaşi vocabular, bine acordat cu sfera 
conceptuală, e recombinat în noi şi noi sintagme, cu actualizări ce 
ţin de mediul de astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau înţelepții, 
„fiul Evei nu trăieşte într-o lume lipsită de vaiete”. Ambiţia de a-şi 
construi o meditaţie personală, imposibil de realizat la nivelul 
vocabularului poetic deja obosit, e compensată de arta combinației 
cuvintelor, fără să poată evita frecvenţa redundantă a unor sintagme. 
Cea mai frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a sublinia 
ideea de „Nonsens al Existenţei”. Sînt preferate serii de cuvinte 
scrise cu majusculă: „Clipă”, „Nemurire”, „lluzie”, „Absurd”, 
„Tăcere”, „Moarte”, „Eternitate”, „Adevăr Absolut”, „Vis”, „Liber 
Arbitru”, „Păcatul Originar”,  „lubirea”,  „Singurătatea”, 
„Înstrăinarea”, „Dumnezeu” şi multe altele. Sintagma care aduce 
aici şi acum trăirea problematizată a existenţei este „Societatea de 
Consum”. Se degajă din poezie o frenezie a dublării cuvîntului ce 
susține ideea. Adesea, această energie debordantă a reaşezării 
cuvintelor acoperă ceea ce cauţi în poeziile compuse pe una şi 
aceeaşi temă, adică trăirea intens afectivă a sentimentului „iluziei 
vieţii”, înăuntru, nu în afară. Aici să mai amintim de maniera de a 
distinge cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale poeziilor. 
Şi mai e o particularitate, punctuaţia. După fiecare vers, încheiat sau 
nu ca înţeles, gramatical sau nu, e pusă virgula; punctul e pus de 
preferinţă numai după ultimul vers. Altfel decît Eclesiastul biblic, 
poetul nostru, mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei clare. 
Semnificațiile se aglomerează în una şi aceeaşi poezie, cum €e 
Ierarhia Deşertăciunii. Dar nu e singura. De vină poate fi realitatea 
contemporană care provoacă pe multiple planuri sensibilitatea 
poetului. Cuvîntul „deşertăciune” e angajat într-o combinaţie gravă, 
tăioasă, pus să însoţească chiar fenomenul naşterii lumii, pentru a 

sugera, finalmente, prin alăturări culinare foarte originale, voit 
vulgarizatoare, dezgustul, „greaţa”, r la Sartre, lăsate în urmă de 
conştiinţa absurdului existenţei. Am trimis la poezia Industrie a 
Cărnii Existenţiale: „Plugul Deşertăciunii sapă adînc,/ în ţărîna 
Existenţei,/ vrînd să însămînţeze genele Iluziei Vieţii,/ pentru a naşte 
Lumea,/ după o gestație prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ ...corbii 
negri ai gîndurilor,/ dezvoltînd,/ O adevărată Industrie a Cărnii 
Existenţiale,/ începînd, / de la fripturi de vise pe grătarul 
Absurdului,/ pînă la,/ mezeluri de cea mai bună calitate a 
Deznădejdii.” Ceea ce găseşti în această poezie: paradox, nonsens, 
nihilism, dezabuzare, visuri făcute scrum, toate acestea şi altele se 
vor multiplica, recombina caleidoscopic, în toată creaţia cuprinsă în 
aceste trei plachete. 

Dacă noţiunile şi conceptele sintetic cuprinse în cuvinte îşi 
păstrează constant înţelesul, soarta „cuvîntului” nu e aceeaşi, pare să 
meargă spre epuizare, ca şi forța de înnoire a poeziei. Au şi 
cuvintele soarta lor, în afară de poezie, cum zice poetul. La început, 
paradoxal, „Toamna sentimentală” e părăsită „de recoltele 
înflăcărate de cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din semantica 
existenţialistă. Alteori, „Stoluri de Cuvinte,/ brăzdează cerul 
Amintirilor”. În registru schimbat, cuvîntul e chinuit ca instrument 
al presei, violentă, pe drept incriminată de poet: „Cuvinte lacustre,/ 
plîng în ghivece de Martiri,/ puse la ferestrele bordelurilor de 
Ziare,...”. Este deplînsă soarta cuvintelor angajate insolit, grotesc: 
„La măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru prăjit,...”. Şi cu 
acest fragment am ilustrat originalitatea combinațiilor verbale 
resentimentare, ce defulează o atitudine poetică provocată de revolta 
împotriva nonsensului existenţei. În cele din urmă e metaforizată 
„iarna Cuvintelor,/ care ningeau peste Zilele noastre,...” şi e 
deplînsă soarta lor, căderea: „în Noroiul unor Cuvinte,/ obscene şi 
pline de invective”, şi, finalmente, sucombarea lor: „Cimitire de 
cuvinte se înşiră în sufletele,/ ce vor şi speră la Înviere,...”. Aici 
cuvintele s-au întors la poezie. 

Însă, cuvîntul e numai instrumentul ce nu e numai al poetului, doar a 
lui e problema de fond a existenţei iluzorii, resimţită ca atare în 

termenii existenţialismului de la începutul secolului 21. Acesta e 
miezul, laitmotivul zecilor de poezii semnate de Sorin Cerin, 
distribuite studiat, presupun simbolic numerologic, în fiecare 
plachetă cîte 77, nici una în plus sau în minus. Din sămînța acestei 
idei generos semănate, se ridică pentru poetul obosit de atîta 
frămîntată gîndire: „lerburi de întrebări ce unduiesc alene peste 
pleoapele/ Asfinţitului,/ ce abia se mai pot ţine întredeschise,/ în 
zarea unor Răspunsuri,/ ce par a fi migrat către depărtările reci ale 
Uitării.” Nota meditativă a acestor versuri nu e cu totul descurajantă. 
Poetul nu e nici depresiv, nici anxios, pentru că are un temperament 
tonic. El o ia mereu de la început, cu declaraţii de neînvinsă voinţă 
de a înţelege, fără să accepte, ca astfel să se poată întoarce spre 
cunoaşterea de sine. În imagini poetice rare se conturează un fel de 
rezumat al discursului poetic, concentrat în poezia Ierarhia 
Deşertăciunii, încheiată, în termenii contemporaneităţii absurdului. 
E un mod de a reînnoi ceea ce s-a mai spus, că „mîncăm absurd pe 
pîine”. Pluralul indică în poet un exponent în numele omului, în 
general, „granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să înţelegem 
granitul ca şi cum ar fi,/ o trestie conştientă de Sine. || Demolăm 
pilonii Naturii Iluziei Vieţii,/ încercînd să punem în locul lor, Un 
Vis cu mult mai străin de noi înşine. || Ruinăm slăbiciunea,/ ... 
devenind propriile noastre epave, / ce rătăcesc spre nicăieri. || ... Să 
fie ochii Societăţii de Consum făcuţi doar pentru a/ privi lerarhia 
Deşertăciunilor? Iubirea, care ar merita un comentariu al nuanţelor 
la care trimit imaginile poetice, este, în Vis şi realitate, o: „icoană 
prinsă de pereţii reci şi insensibili,/ ai unei catedrale a desfrîului, 
cum este Societatea de Consum,/care ne consumă vieţile,/ pentru un 
Sens ce nu-l vom afla niciodată.” Dincolo de jocul cuvintelor se 
remarcă substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care trăim. Viaţa 
noastră, se lamentează poetul în Feline Existenţiale: „se vinde 
scump la tejgheaua Destinului,/ pentru a da gust Desfrîului,/ abonat 
cu cartelă de plăceri în regulă, la Societatea de Consum.”/... 
„Promisiuni Deşarte,/ şi-au pierdut cheile Împlinirii,/ iar acum fac 
Morala cartelului de Legi,/ alături de prostituatele politiciene ale 
momentului”. Limbajul violent, ca săgeți poetice aruncate şi contra 

degradării teribile a politicului, defulează o revoltă de tip nihilist, 
ridicată la rang de principiu. Ținta absolut actuală este încă şi mai 
evidentă atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de Consum 
Foamete, / drept mari atleți ai tăierilor de venituri./ Cîntarele false şi 
isterice ale Politicii,/ ne drămuiesc cu parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte specifice 
din limbajul marelui gînditor existențialist care a fost misticul 
Kierkegaard. După cum atitudinea clar atee, cînd e vorba de 
Dumnezeu şi biserică în poeziile lui Cerin, actualizează durități de 
limbaj, cu particularități ale existenţialismului sartrean, în timp ce 
Matematica existenţei şi multe alte poezii ne readuc în memoria 
culturală imaginea acelei „monde casse” percepută critic de 
francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintii plachete, este Desfriu. Sînt 
încercări de a da definiţii, de a pune în relație lucrurile prin 
inversiune cu sens, din nou foarte grav acuzatoare, cum e cea cu 
adresă la „mănăstire”. Sigur, nefericirea fiinţei care scrie o 
asemenea poezie, vine nu numai din conştiinţa căderii omului în 
lume sub blestem divin, dar şi din ceea ce ar fi o consecinţă, 
respingerea, pînă la blasfemie a nevoii de Dumnezeu. Interogaţia, 
din poezia Desfrîu, care pare că lasă cititorului libertatea de a da 
particulare răspunsuri, e un tertip al poetului conştient de ceea ce 
afirmă la modul mascat: „Existenţa este o nălucă prinsă între două 
vise, Spaţiul şi/ Timpul./ Pacea va fi mereu datoare Războiului cu 
propriile ei/ arme, Deşertăciunea Democraţiei şi Dictatura./ Care 
desfrîu nu-şi are mănăstirea sa şi care crimă,/ democraţia ei? ” 
Poezia continuă cu o nouă definiţie a „Existenţei” ca „joc de noroc”, 
însoţită de „Speranţă”, niciodată lăsată în voia „liberului arbitru”, 
care i-ar da omului libertatea de a schimba ceva. Rămîne numai 
libertatea fiinţei de a judeca propria existenţă, etern îngrădită să 
poată depăşi absurdul. 

Natura demonstrativă a poetului îl condamnă, extroversiv, la excese, 
încît risipeşte prea generos ce a adunat cu greu din biblioteca 
propriei vieţi şi a cărţilor. Paradoxal, acelaşi temperament e sursa 
puterii de a trăi autentic sentimentul de alienare, de înstrăinare şi 

accentuată singurătate, pînă la a-şi simţi sufletul ca o „casă în 
ruină”, din care, plecată, fiinţa căzută în „neant”, mai are şansa de a 
fi sortită „Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, despre 
„lubire”, „Dumnezeu”, „Biserică”, „Absurd”, „Clipă şi Eternitate”, 
„Tăcere” şi „Moarte”, poate, altădată. Ar merita, pentru că acestui 
poet nu-i lipseşte inspiraţia rîvnită de alţii, cum scria poeta Magda 
Cârneci, dar el trebuie să se ferească de pericolul de a rămîne 
un artifex, şi, încă, să nu calce prea apăsat pe urmele din Bacovia ori 
Emil Botta, spre a nu le desfigura prin exces. 


ş Ana Blandiana: "Poezia de meditatie pe care o scrie Sorin 
Cerin nu este o versificare de adevaruri filozofice, ci o impletire 
de revelatii despre aceste adevaruri. lar raportul dintre 
intensitatea acestor revelatii si indoiala din care sunt construite 
adevarurile este chiar piatra filozofala a acestei poezii. De altfel, 
secretul de a putea fixa fulgerul revelatiei este o problema la fel 
de subtila ca si aceea a pastrarii energiei solare din zilele calde 
in cele reci." 

. Prof. univ. dr. Theodor Codreanu: „Sorin Cerin este un 
gânditor aforistic paradoxist, de o mare mobilitate a minţii, 
mânuind cu măiestrie antitezele, îmbinându-le oximoronic sau 
alternându-le chiasmatic în probleme cu mize majore din viaţa 
noastră spirituală şi socială. Poezia din Liberul arbitru este o 
prelungire a manierei sale de meditaţie, impregnând-o şi cu o 
doză potrivită de kynism (în sensul dat cuvântului de Peter 
Sloterdijk), reuşind, totodată, performanța de a rămâne pe 
teritoriul lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

. Prof. univ. dr. loan Holban: „Despre expresivitatea şi 
bogăţia înțelesurilor transmise Celuilalt prin tăcere a scris 
pagini antologice Lucian Blaga. Poetul de azi scrie, în Marile 
Tăceri, o poezie a sentimentului religios, nu de amvon, însă, ci 
în gînd cu Dumnezeu, în meditaţie şi în fulgerarea gîndului spre 
clipa Creaţiei. Poezia lui Sorin Cerin este a unui alt Cain 
rătăcind în pustie, păstrînd, încă, frânturi din bucuria edenică 

pentru a ieşi din "menghina” lumii unde omului căzut i se surpă 
orizontul sufletului în ploi de foc şi urme de plumb”. 

L Prof. univ. dr. Maria Ana Tupan: "Meditaţiile lirice ale 
lui Sorin Cerin au ceva din amestecul paradoxal de disperare şi 
energie a revoltei din eseurile filosofice ale lui Emil Cioran. 
Sesizarea tragismului şi grotescului existenţei nu conduce la 
paralizie psihică, ci la nihilism exorcizant şi blasfemitor. Sfada 
cu “adulterinul Dumnezeu” — apelativ şocant dar foarte expresiv 
pentru idea de păcat originar al lui ... Dumnezeu care trebuie să 
fi zămislit lumea rea prin adulter cu Satana — capătă accente 
sarcastice în vignetele unei Biblii desacralizate, cu un Creator 
care meştereşte firmamentul la o masă de fierar şi un Diavol în 
care s-au contopit toţi frondiştii hippy-rap-punk-porto-ricani: 


[...] stelele alcoolice, ale unui Univers, lacom, meschin şi cinic, 
băute de Dumnezeu la masa Creaţiei, 


pe cerurile înlăcrimate ale Fericirii, mâzgălite cu graffiti de Diavol, 


Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi mortale 
pentru logica identităţii de pe un nivel ontologic în altul admirăm 
aici, ci şi tropismul de o barocă inventivitate al unui Eucharist pe 
dos, căci într-un univers al vieţii spre moarte, cel care se frânge e 
spiritul, cuvântul, pentru a revela un ... trup deleuzian, animalic, 
descris ca minuţioasa hartă anatomică a unui student medicinist. 
Poetul ne surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul moralizat 
al timpului, cu un trecut mort, un viitor viu şi un prezent iluzoriu, 
contrar sentimentului comun că viaţa trăită e eul nostru cert, că doar 
prezentul există cu adevărat şi că viitorul e pură ipoteză. Cerin 
redefineşte fiinţa umană ca aflându-şi autenticitatea în multiplicarea 
mentală a realităţii terne şi ca proiect existențialist”. 


. Prof. univ. dr. Mircea Muthu: "Disperarea de a găsi un 
Sens existenței contemporane aluvionează testimoniul poetic al 
lui Sorin Cerin în care amurgul limbajului, asociat cu „clepsidra 

spartă” a timpului,este resimţit — cu acuitate tragică — de 
„cuvintele noastre torturate”. 


"Meditaţia, întoarsă spre sine însăşi de „oglinzile întrebării”sau de 
către „ochii” fabuloşi ai Oceanului nesfârşit, se automacerează la 
aceeaşi temperatură febrilă, de arc voltaic, enunțată — in nuce —de 
sintagma „ploilor de foc”. 


. Prof. univ. dr. Cornel Ungureanu: " Sorin Cerin propune 
un discurs poetic despre felul de a trece "dincolo", o reflecţie şi 
o îngândurare care are nevoie mereu de majuscule. Cu 
majuscule, cuvintele pot să suporte accentele apăsate ale 
autorului care păşeşte. cu atâta energie, pe tărâmurile frumos 
traversate de cei înzestrați cu harul preoţiei. Sorin Cerin 
ritualizează timpurile  deconstrucției poetice, dacă e să 
înţelegem cum se cuvine desfăşurarea versurilor sub steagul 
titlului.” 

. Prof. univ. dr. Ion Vlad: "Sorin Cerin si-a definit poemele 
din volumul "Marile Taceri""poezii de meditatie” Fara indoiala, 
reflexivitatea e dominanta creatiei sale, prezidate de interogatii, 
revolta, nelinisti si o dramatica cercetare a TACERII, topos al 
indoielilor, al cutezantei si al aventurii spiritului in permananta 
cautare a adevarului;poezia sa urmeaza unei axiologii de un 
intens dramatism. E lirica luciditatii, a meditatiei si a lirismului 
autentic”. 

. Lect. univ. dr. Laura Lazăr Zăvăleanu: "Intelectual 
format la şcoala bucureşteană, dar simțind nevoia să se 
revendice, admirativ, de la modelul critic al şcolii clujene, unde 
îşi identifică modelele exemplare în profesorii lon Vlad şi 
Mircea  Muthu, Sorin Cerin îşi construieşte şi poezia 
intertextual, pentru că poetul Marilor Tăceri îşi declară peste tot 
maeştrii, identificaţi aici, intrinsec, cu Blaga (prin reflecţie 
filozofică şi structură prozodică uneori voit calchiată după 
Poemele luminii) şi Arghezi.Însuşi titlul volumului, Marile 
Tăceri, impune imperativul unui dialog implicit cu poezia lui 
Arghezi purtând acelaşi titlu.Căutărilor febrile din Psalmii 
arghezieni ale unui Dumnezeu chemat să se arate, le răspund 
aici interpelările fără odihnă ale unui apostat credincios, care se 

sfâşie, în pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, între 
blestem incantatoriu şi rugă deghizată, de veşnic îndrăgostit, 
fără putinţă de a-şi declina, în realitate, fervoarea, deşi cuvântul 
experimentează, estet, întregul lexic blasfemiant şi apocaliptic. 
O duplicitate izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa întâlnirii cu 
celălalt sau spaima suprapunerii cu el, într-o lume al cărei sens 
este rătăcit în „tenebrele lagărelor de idei”, la interferența unui 
timp şi unui spaţiu ajunse “la capăt de hotar ” -,naşte, in litania 
“a rebours, semnele creaţiei mântuite, în plin festin cinic, “pe 
masa olarului iubirii” 

Conf. univ. dr. Călin Teutişan: "Poezia lui Sorin Cerin 
declamă o fatală nostalgie a Sensului. Gândirea poetică încearcă 
recuperarea lui, din fragmente disparate, readuse la un loc prin 
travaliul liric, închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" în cheie 
simbolică, dar şi ironică. Cinismul lipseşte cu desăvârşire din 
versurile lui Sorin Cerin.Aceasta înseamnă că personajul liric ce 
cuvântă în paginile de faţă, mai exact conştiinţa lirică, pune o 
presiune etică asupra realităţii, forțând-o astfel să-şi asume 
propriile adevăruri uitate." 

Prof. univ. dr. Cornel Moraru: "Profet al neantului 
existențial, poetul face parte din categoria moraliştilor, 
rezumând într-o manieră fulgurantă precepte aforistice şi 
proiecţii aspre dintr-o viziune extatică de sfârşit de lume. 
Meditaţiile sale dezvoltă o retorică furibundă pe tema 
"nonSensului Existenţei”, deşi exprimă mai mult îndoieli decât 
certitudini şi întrebări decât răspunsuri. Intensitatea implicării în 
acest demers liric atinge, pe rând, cote extreme: de la jubilaţie la 
sarcasm şi de la indignare, din nou, la extaz..." 

Prof. univ. dr. Ovidiu Moceanu: "Prin cimiterele viselor, 
volumul semnat de Sorin Cerin, poezia marilor întrebări 
existenţiale îşi caută un nou statut, construind, în texte care 
comunică subteran, un chip al omului interogativ. "Catedrala 

existenţei” are capcanele ei, "Adevărul absolut" pare de neatins, 
"Crinii albi ai adevărului” pot ucide, "dacă nu-şi aeriseşti 
cămara minţii”, cul poetic descoperă mai degrabă un 
"Dumnezeu prea amar”... Toate acestea sunt expresii ale unei 
stări de mare tensiune interioară, în care luciditatea săgetează 
revelaţia şi limitează trăirea deplină a sensului existenţei”. 

Prof. univ. dr. Dumitru Chioaru: "Discurs profetic, 
filosofic sau poetic? - e greu de determinat în care se încadrează 
textele lui Sorin Cerin. Autorul le înglobează toate trei într-o 
formulă personală, aparent desuetă estetic, rostind însă cu suflu 
de poeta vates ultimele cuvinte dinaintea Apocalipsei. O 
apocalipsă în care lumea desacralizată şi dominată de false 
valori sfîrşeşte pentru a putea regenera prin Cuvînt". 

Prof. univ. dr. Ştefan Borbâly: "Spirit profund şi sincer 
religios, Sorin Cerin caută disperat după diamantul ascuns în 
negurile  molozului, ale cenuşii. Un întreg arsenal al 
modernităţii negative - căni ale pustiului, apa uitării, abatoare, 
sărbătoarea continuă a suferinţei, maimuța de lemn putrezit etc., 
etc. - e chemat să denunțe, în versurile sale, "armele letale ale 
societăţii de consum" şi "ospiciul” alienării prin mercantilizare 
a existenţei noastre de fiecare zi. Tonul e apodictic, pasional, 
profetic, nu admite nuanţe sau replici. "Noii paşi ai credinţei" 
sunt enunțați peremptoriu ca speranță a mântuirii colective, 
"lumina divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare să fie 
preocupat exclusiv de retorica eschatologică, întrezărind 
decădere, demisie morală sau ruine cam peste tot pe unde-l 
poată paşii sau privirile" 

Gheorghe Andrei Neagu: "Definitoriu pentru acest autor 
pare să fie pe drept cuvânt, îndoiala, drept piatră de temelie a 
poemelor sale (Greșeala pag.73). Îl felicit pe autor pentru 
cutezanţele sale stilistice din "Din ochii luminii divine pag. 81 
precum şi din celelalte păcate cuibărite în sânul lui creator. Cred 
că literatura română are în Sorin Cerin un scriitor al mileniului 
3 care trebuie abordat cu mai multă insistență de critica de 
specialitate" 

Marian Odangiu: “Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o lume 
din ce în ce mai distorsionată valoric (şi distorsionantă în 
acelaşi timp!), dispariţia unor repere fundamentale - atrăgând 
după sine interogaţii copleşitoare şi infinite neliniști -, absenţa 
tot mai tulburătoare a unor Adevăruri care să deschidă calea 
spre Mântuire, îndoielile profund demotivante asupra Sensului 
Vieţii, absurd înălţat la rang de rațiune existenţială alimentează 
spaima şi angoasele poetului. Versurile sale dezvoltă astfel o 
veritabilă retorică a disperării, în care, aidoma unei insecte 
halucinate de Lumină, autorul lansează întrebări fără răspuns, 
caută confirmări acolo unde acestea au intrat de mult în 
disoluţie, navighează îndurerat dar lucid printre imagini şi 
metafore de elevată şi convingătoare pregnanță, construieşte 
scenarii apocaliptice despre Viaţă, Iubire şi Moarte...” 

Eugen Evu: "...cărțile par a fi obiecte de cult-cultură- 
proprie testamentară ale unui ceremonial, ...al neo-cunoașterii, 
platonic-socratice sub semnul “Guvernământului General al 
Genezei” bunăoară. Ceea ce merită considerat este şi 
imperativul transparent al autorului de a comunica în limba 
natală, românească. Singurătatea atribuită Sacrului este totuşi a 
fiinţei umane în ipostaza ei reductivă, a condiţiei umane....Cum 
Vinea scria, poetul vede idei ale sale, sau oglindire în “odaia cu 
oglinzi” a bibliotecii universale. Un destin desigur personal, in 
mare parte asumat, nota bene. În volumul Politice, la extrema 
lui H.R. Patapievici poetul este bine-știutor al problemei 
eliadeşti, al “căderii umanului în zoon politikon”... Între 
raționalism şi iraționalism, Sorin Cerin navighează pe Oceanul 
Interconnection." 

